laion/Wikipedia-Exotic huggingface dataset:
থারিন্ডু কৌশল

পস্কুয়াল হান্দি থারিন্ডু কৌশল (সিংহলি: තරිඳු කෞෂාල්; জন্ম: ৫ মার্চ, ১৯৯৩) গালে এলাকায় জন্মগ্রহণকারী শ্রীলঙ্কার বিশিষ্ট আন্তর্জাতিক ক্রিকেট তারকা। শ্রীলঙ্কা ক্রিকেট দলের অন্যতম সদস্য থারিন্ডু কৌশল ঘরোয়া ক্রিকেটে নন্দেস্ক্রিপ্টস ক্রিকেট ক্লাবের পক্ষে খেলছেন। ডানহাতি অফ ব্রেক বোলিংয়ের পাশাপাশি ডানহাতে ব্যাটিংয়ে অভ্যস্ত তিনি। ডিসেম্বর, ২০১২ সালে লিস্ট এ ক্রিকেটে কোল্টস ক্রিকেট ক্লাবের বিপক্ষে অভিষেক ঘটে তার। ২৬ ডিসেম্বর, ২০১৪ তারিখে নিউজিল্যান্ড সফরে স্বাগতিক নিউজিল্যান্ডের বিপক্ষে তার টেস্ট অভিষেক ঘটে। প্রথম ইনিংসে দিমুথ করুণারত্নের সাহায্যে কট আউটের মাধ্যমে নিউজিল্যান্ডের অধিনায়ক ব্রেন্ডন ম্যাককুলামের উইকেট পান। এরপর ব্যাটিংয়ে নেমে তিনি ৬ বলে ৬ রান সংগ্রহ করেন যাতে একটি চারের মার ছিল। ১৮ মার্চ, ২০১৫ তারিখে অনুষ্ঠিত ২০১৫ সালের ক্রিকেট বিশ্বকাপের কোয়ার্টার-ফাইনালের প্রথমবারের মতো একদিনের আন্তর্জাতিকে অংশগ্রহণ করেন। ১৯৭৯ সালের ক্রিকেট বিশ্বকাপের নক-আউট পর্বের সেমি-ফাইনালের ন্যায় গুরুত্বপূর্ণ খেলায় ডব্লিউ লার্কিন্সের একদিনের আন্তর্জাতিকে অভিষেকের পর থারিন্ডু কৌশল দ্বিতীয় খেলোয়াড় হিসেবে ওডিআইয়ে অভিষিক্ত হন। আঘাতপ্রাপ্ত রঙ্গনা হেরাথের পরিবর্তে দলে তার অন্তর্ভুক্তি হয়। দক্ষিণ আফ্রিকার বিপক্ষে অনুষ্ঠিত খেলায় থারিন্ডুর অভিষেক পর্বটি সুখকর হয়নি। বিশ্বকাপে প্রথম দক্ষিণ আফ্রিকান হিসেবে জেপি ডুমিনি’র হ্যাট্রিকের তৃতীয় শিকারে পরিণত হন। খেলায় তিনি শূন্য রান সংগ্রহ করেন ও ৬ ওভার বোলিং করে ২৫ রান দিয়ে কোন উইকেট পাননি। শ্রীলঙ্কা দল ৯ উইকেটের ব্যবধানে শোচনীয়ভাবে পরাভূত হয় ও প্রতিযোগিতা থেকে বিদায় নেয়। অন্যদিকে খেলার ফলাফলে প্রথমবারের মতো বিশ্বকাপের নক-আউট পর্বে জয় পায় দক্ষিণ আফ্রিকা দল। "Player Profile: Tharindu Kaushal" (ইংরেজি ভাষায়)। ESPNcricinfo। সংগ্রহের তারিখ ১৪ ফেব্রুয়ারি ২০১৩।  "Premier Limited Over Tournament, Nondescripts Cricket Club v Colts Cricket Club at Colombo, Dec 9, 2012" (ইংরেজি ভাষায়)। ESPNcricinfo। সংগ্রহের তারিখ ১৪ ফেব্রুয়ারি ২০১৩।  "Sri Lanka tour of Australia and New Zealand, 1st Test: New Zealand v Sri Lanka at Christchurch, Dec 26-30, 2014"। ESPN Cricinfo (ইংরেজি ভাষায়)। সংগ্রহের তারিখ ২৬ ডিসেম্বর ২০১৪।  "Uncapped offspinner Tharindu Kaushal replaces Herath, could play SA"। ESPNcricinfo (ইংরেজি ভাষায়)। ESPNcricinfo। সংগ্রহের তারিখ ১৮ মার্চ ২০১৫।  "JP Duminy Becomes First South African to Claim World Cup Hat-Trick" (ইংরেজি ভাষায়)। NDTV। ১৮ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৫।  "South Africa beat Sri Lanka for their first-ever World Cup knockout win" (ইংরেজি ভাষায়)। NDTV। ১৮ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৫।  লাসিথ মালিঙ্গা কুমার সাঙ্গাকারা শ্রীলঙ্কা জাতীয় ক্রিকেট দল একদিনের আন্তর্জাতিক ক্রিকেটে হ্যাট্রিকের তালিকা ক্রিকেটআর্কাইভে থারিন্ডু কৌশল (সদস্যতা প্রয়োজনীয়) (ইংরেজি) ইএসপিএনক্রিকইনফোতে থারিন্ডু কৌশল (ইংরেজি)
পক্ষাঘাত

পক্ষাঘাত (ইংরেজি: Paralysis) একপ্রকার দৈহিক বিকার যাতে মাংশপেশী স্বাভাবিক কাজ করার বদলে দুর্বল বা শিথিল (অথবা প্রকারভেদে আড়ষ্ট) হয়ে থাকে। এতে অঙ্গ প্রত্যঙ্গ অচল হয়ে পঙ্গুত্ব হতে পারে। পক্ষাঘাত একটি দুটি পেশীতে হতে পারে, এক বা একাধিক অঙ্গে হরে পারে বা পুরো শরীরে হতে পারে। অনেক সময়ই পক্ষাঘাতের সঙ্গে অবশতা অর্থাৎ স্পর্শ অনুভূতির অভাব হতে পারে, কিন্তু সবসময় নয়। পক্ষাঘাত স্বল্পস্থায়ী হতে পারে অথবা দীর্ঘমেয়াদী হতে পারে। পক্ষাঘাত অন্য রোগের উপসর্গ অথবা একাই একটি ভয়াবহ রোগ হিসাবে হতে পারে, আবার পক্ষাঘাত খুব মৃদু এবং স্বল্পমেয়াদী হতে পারে যা আমরা প্রায় টেরও না পেতে পারি। দেখা গেছে গড়ে পঞ্চাশ জনের মধ্যে একজনের অল্পবিস্তর পক্ষাঘাত আছে। বাংলা পক্ষাঘাত শব্দটি এসেছে "পক্ষ + আঘাত" থেকে। স্ট্রোক অথবা শিরদাড়ার একদিকে আঘাত লাগলে অনেক সময় শরীরের বিপরীত অর্ধেক অবশ এবং পঙ্গু হয়ে যায়। শরীরের এক অর্ধ অর্থাৎ এক পক্ষ আঘাতগ্রস্ত হবার থেকেই সম্ভবতঃ এই শব্দটির উৎপত্তি। পক্ষাঘাতের কারণ পেশী জনিত বা স্নায়ুজনিত হতে পারে। পক্ষাঘাত সাধারণতঃ স্নায়ুতে আঘাত দ্বারা শুরু হয়ে থাকে, বিশেষ করে শিরদাঁড়া (অর্থাৎ মেরুদণ্ডে)চোট লেগে। অন্যান্য কিছু কারণ হল স্ট্রোক, অন্যান্য আঘাত যার সঙ্গে স্নায়বিক আঘাত জড়িত থাকতে পারে, পোলিও, পার্কিন্সন্স ডিজিজ, এ এল এস, বোটুলিজম, মালটিপ্ল স্ক্লেরোসিস, গুলে বারে সিনড্রোম, জন্মগত সিফিলিস, স্পাইনা বাইফিডা, সেরিব্রাল প্যালসি ইত্যাদি। অনেক স্পাইনা বাইফিডা জনিত জন্মগত পক্ষাঘাত জন্মের ৭২ ঘণ্টার মধ্যে শল্য চিকিৎশা দ্বারা সম্পূর্ণ নিরাময় করা স্মভব হতে পারে। অনেক সময় আসলে পেশীর দৌর্বল্য না থাকলেও পক্ষাঘাতের মত উপ্সর্গ দেখা দিতে পারে। একে ছদ্ম পক্ষাঘাত বলে। কোন পেশী বা শরীরের কোন অংশ পক্ষাঘাতগ্রস্ত হয়েছে, পেশী কতটা দূর্বল হয়েছে এবং কতটা বা নানান অংশ সময়ের সঙ্গে কী ক্রমান্বয়ে পক্ষাঘাতগ্রস্ত হয়েছে বা হচ্ছে তার উপর নির্ভর করে পক্ষাঘাতের নানা প্রকারান্তর দেখা যেতে পারে। প্যারাপ্লেজিয়া, প্যারাপেরেসিস, হেমিপ্লেজিয়া, হেমিপ্যারেসিস, ক্যোয়াড্রিপ্লেজিয়া, ক্যোয়াড্রিপেরেসিস এই শব্দগুলি দ্বারা নানা ধরনের পক্ষাঘাত বোঝানো হয়। হেমি অর্থে শরীরের এক পাশ (যার থেকে পক্ষাঘাত শব্দের উৎপত্তি), প্যারা বলতে এক্ষেত্রে শরীরের নীম্নার্ধ, এবং ক্যোয়াড্রি বলতে এক্ষেত্রে চার অঙ্গ বোঝায়। এবং প্লেজিয়া বলতে সম্পূর্ণ পঙ্গুতা এবং প্যারেসিস বলতে আংশিক দৌর্বল্য বোঝায়। নেতিয়ে পড়া অর্থাৎ পেশী শৈথিল্য হলে তাকে ফ্লাসিড প্যারালিসিস (Flaccid paralysis) এবং আড়ষ্পেটতা বা খিঁচ ধরা অর্থাৎ পেশী কাঠিন্য হলে তাকে স্পাস্টিক প্যারালিসিস (Spastic paralysis) বলা হয়। তবে সাধারণ ভাবে দৌর্বল্য এবং শৈথল্য ধরনের অর্থেই পক্ষাঘাত বা প্যারালিসিস শব্দটি বেশি ব্যবহার হয়ে থাকে। ঊর্ধবাহী পক্ষাঘাত হয় যখন পায়ের দিক থেকে উপরের দিকে পক্ষাঘাত ছড়ায়, যা হতে পারে গুলে বারে সিনড্রোম এবং টিক নামক কীট দংশন জনিত পক্ষাঘাতে। নিম্নবাহী পক্ষাঘাত এর বিপরীত এবং বোটুলিজম এর ক্ষেত্রে হতে পারে। ইংরাজী প্যালসি (Palsy) শব্দটি প্যারালিসিস বা পক্ষাঘাতের প্রায় সমার্থক কিন্তু কয়েকটি বিশেষ পক্ষাঘাতের ক্ষেত্রে ব্যবহার হয়। যেমন বেলস প্যালসি ইত্যাদি। "Paralysis Facts & Figures - Spinal Cord Injury - Paralysis Research Center"। Christopherreeve.org। ২০১৬-০৩-২৪ তারিখে মূল থেকে আর্কাইভ করা। সংগ্রহের তারিখ ২০১৩-০২-১৯।  মেডলাইন প্লাস এন্সাইক্লোপিডিয়ার টিক প্যারালিসিস পাতা
জেনিফার লরেন্স

জেনিফার লরেন্স (ইংরেজি: Jennifer Shrader Lawrence; জন্ম: ১৫ অগাস্ট, ১৯৯০) একজন মার্কিন অভিনেত্রী। তার প্রথম উল্লেখযোগ্য অভিনয় ছিল দ্য বিং ইংভাল শো নামের একটী সিটকমে। এরপরে তিনি ২০০৮ সালে দ্য বার্নিং প্লেইন এবং ২০১০ সালে উইনটার’স বোন নামের দুইটি চলচ্চিত্রে অভিনয় করেন। এই চলচ্চিত্র দুটিতে অভিনয়ের জন্য তিনি অ্যাকাডেমি শ্রেষ্ঠ অভিনেত্রী বিভাগে একাডেমি পুরস্কারের মনোয়ন লাভ করেন। তিনি ছিলেন এই পুরস্কারের মনোয়ন পাওয়া দ্বিতীয় সর্বকনিষ্ঠ ব্যক্তি। ২২ বছর বয়সে লরেন্স টিফ্যানি ম্যাক্সওয়েলের নির্দেশনায় একটি রোমান্টিক কমেডি চলচ্চিত্র সিলভার লাইনিংস প্লেবুক-এ অভিনয় করেন। এই অভিনয়ের জন্যে তিনি দর্শকজনপ্রিয়তা এবং কয়েকটি পুরস্কার লাভ করেন। পুরস্কারের মধ্যে উল্লেখযোগ্য ছিল গোল্ডেন গ্লোব অ্যাওয়ার্ড ফর বেস্ট অ্যাক্ট্রেস এবং অ্যাওয়ার্ড ফর বেস্ট অ্যাক্ট্রেস। এই পুরস্কার জয়ের মাধ্যমে তিনি অস্কারে দ্বিতীয় সর্বকনিষ্ঠ সেরা অভিনেত্রীর খেতাব লাভ করেন। ২০১৩ সালে কমেডি ড্রামা অ্যামেরিকান হাসেল-এ অভিনয়ের জন্যে লরেন্স গোল্ডেন গোল্ডেন গ্লোব পুরস্কার, বাফটা অ্যাওয়ার্ড এবং তৃতীয়বারের মত অ্যাকাডেমি পুরস্কার জয় করেন। ফোর্বসম্যাগাজিনের তৈরী তালিকা অনুযায়ী জেনিফার লরেন্স ২০১৫ সালের সবচেয়ে বেশি পারিশ্রমিকপ্রাপ্ত অভিনেত্রী। "Jennifer Lawrence Biography"। Biography.com। সংগ্রহের তারিখ জুন ১০, ২০১৪।  "Jennifer Lawrence, Quvenzhané Wallis make Oscar history as nominations are announced"। Up and Comers। জানুয়ারি ১০, ২০১৩। নভেম্বর ১০, ২০১৪ তারিখে মূল থেকে আর্কাইভ করা। সংগ্রহের তারিখ জানুয়ারি ২২, ২০১৩।  "'Hunger Games': Jennifer Lawrence reaps praise from critics"। Los Angeles Times। মার্চ ২৩, ২০১২। সংগ্রহের তারিখ মার্চ ২৪, ২০১২।  "Action Heroine Movies at the Box Office"। Box Office Mojo। সংগ্রহের তারিখ এপ্রিল ৩, ২০১২।  ফোর্বস ম্যাগাজিন: ২০১৫ সালে বিশ্বের সবচেয়ে বেশি পারিশ্রমিকপ্রাপ্ত অভিনেত্রী জেনিফার লরেন্স উইকিমিডিয়া কমন্সে জেনিফার লরেন্স সংক্রান্ত মিডিয়া রয়েছে। উইকিউক্তিতে জেনিফার লরেন্স সম্পর্কিত উক্তির সংকলন রয়েছে। ইন্টারনেট মুভি ডেটাবেজে জেনিফার লরেন্স (ইংরেজি) টার্নার ক্লাসিক মুভিজ ডেটাবেজে জেনিফার লরেন্স (ইংরেজি) বক্স অফিস মোজোতে জেনিফার লরেন্স (ইংরেজি) রটেন টম্যাটোসে জেনিফার লরেন্স (ইংরেজি)
ঝাঁকি জাল

জাল বাংলাদেশের প্রাচীন মাছ ধরার কৌশল। তম্মধ্যে ঝাঁকি জাল অন্যতম। ঝাঁকি জালের উপরের প্রান্তে সরু রশি বাঁধা থাকে। জালের নিচের দিকে লোহার ছোট ছোট কাঠি যুক্ত করা হয়।যাতে পানিতে জাল ফেললে তাড়াতাড়ি ডুবে যেতে পারে। মাছ ধরার সময় খাল,পুকুর বা নদীর তীর থেকে রশিটি হাতে রেখে জাল পানিতে ছুড়ে মারা হয়। পরে রশি ধরে টেনে জাল তোলা হয়। জালের নিচে অনেক ধরনের মাছ আটকা পড়ে। পুঁটি,চিংড়ি,কার্প ও নল মাছ বেশি ধরা পড়ে। কুমিল্লার বেশ কিছু অঞ্চলে বর্ষাকালে ঝাঁকি জালের মাধ্যমে মাছ ধরতে দেখা যেত।কিন্তু বর্তমানে কুমিল্লাসহ বাংলাদেশের অনেক স্থানে জালের ব্যবহার প্রচুর কমে যাচ্ছে। এর মূল কারণ বর্তমানে এই জাল ব্যবহার করে অতীতের মত যথেষ্ট মাছ ধরা সম্ভব হচ্ছেনা। কিছু স্থানীয় কৃষকদের মতে এই জাল ব্যবহার দুই থেকে তিনশত টাকার মাছ অর্জন হয়। এই কারণে এই জালের ব্যবহার কমে যাচ্ছে। প্রফেসর মুহাম্মদ আশরাফুজ্জামান (২০১৩)। "দ্বিতীয় অধ্যায়:কৃষি প্রযুক্তি ও যন্ত্রপাতি"। কৃষি শিক্ষা (৬ষ্ঠ শ্রেণি) (পাঠ্যপুস্তক)। বাংলাদেশ। পৃষ্ঠা ২৩।  "হারিয়ে যাচ্ছে গ্রাম-বাংলার বেশাল জাল"। খবর তরঙ্গ। ২৩ সেপ্টেম্বর ২০১৪। ১৮ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১৯।  কৃষি শিক্ষা ৮ম শ্রেণী (পাঠ্যপুস্তক)। বাংলাদেশ।  "হারিয়ে যাচ্ছে বিশাল জাল"। দৈনিক লোকসমাজ।  |সংগ্রহের-তারিখ= এর |ইউআরএল= প্রয়োজন (সাহায্য)
পাইগেইম

পাইগেইম পাইথন প্রোগ্রামিং ভাষায় লিখিত একটি ভিডিও গেইম প্রস্তুতকারী ফ্রেমওয়ার্ক বা লাইব্রেরী। পাইগেইম প্রকৃতপক্ষে একটি ক্রস প্লাটফর্ম পাইথন মডিউল সেট। ভিডিও গেইমের সাথে বিভিন্ন ধরনের গ্রাফিক্স ও শব্দ যোগ করার জন্য পাইথন প্রোগ্রামিং ভাষা ব্যবহার করে পাই গেইমে উচ্চ ক্ষমতা সম্পন্ন লাইব্রেরি দেয়া আছে। পাইগেইম লাইব্রেরীটি সিম্পল ডাইরেক্টমিডিয়া লেয়ার (Simple DirectMedia Layer বা SDL) লাইব্রেরীকে ভিক্তি করে তৈরি করা হয়েছে। এসডিএল ব্যবহার করার উদ্যেশ্য ছিল এতে করে একজন ডেভেলপারকে রিয়েল টাইম কম্পিউটার গেইম তৈরি করতে হলে সি প্রোগ্রামিং ভাষার লো লেভেল মেকানিকসগুলো জানতে হবে না। পাইগেইম পাইএসডিএলকে (PySDL) প্রতিস্থাপন করার জন্য তৈরি করা হয়েছে। এই লাইব্রেরীটির জনক হিসেবে পিট শেনেরসকে (Pete Shinners) অভিহিত করা হয়। পাইগেইম একটি মুক্ত সোর্স লাইব্রেরি যা জিএনইউ লেসার জেনারেল পাবলিক লাইসেন্সের (GNU Lesser General Public License) আওতায় ব্যবহারযোগ্য। ২০০৪ সাল থেকে ২০০৫ সাল পর্যন্ত পাইগেইম প্রজেক্টটি একটি কমিউনিটি প্রজেক্ট হিসেবে পরিগণিত হত। পাইথন প্রোগ্রামিং ভাষা ও পাইগেইম ব্যবহার করে কম্পিউটার গেইম তৈরি করার জন্য অনেক টিউটোরিয়াল রয়েছে। টিউটোরিয়াল ছাড়াও পাইথন ব্যবহার করে প্রায়শই বিভিন্ন ধরনের গেইম তৈরির প্রতিযোগিতা আয়োজন করা হয়। Shinners, Pete। "Python Pygame Introduction - History"। ১৫ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৪।  "Downloads - Pygame - Python game development"। ২২ মে ২০১৯ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৪।  "About Pygame"। ৩ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৪।
টংলা

টংলা (ইংরেজি: Tangla:অসমীয়া: টংলা) অসমের ওদালগুরি জেলায় অবস্থিত একটি নগর। ২০১১ সনের জনগননা অনুয়ায়ী টংলার জনসংখ্যা ১৭,৩১৩। ৫৪% পুরুষ ও ৪৬% মহিলা। টংলার সাক্ষরতার হার ৭৬%। পুরুষ সাক্ষরতার হার ৮১% ও মহিলার সাক্ষরতার হার ৭০%। টংলা মহাবিদ্যালয় উত্তর দরং মহাবিদ্যালয় অরুণোদয় কণিষ্ঠ মহাবিদ্যালয় টংলা উচ্চতর মাধ্যমিক বিদ্যালয় টংলা বালিকা উচ্চতর মাধ্যমিক বিদ্যালয় টংলা মডেল উচ্চতর মাধ্যমিক বিদ্যালয় "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সরস্বতী (দ্ব্যর্থতা নিরসন)

দেবী সরস্বতী সরস্বতী উপাধি রাগ সরস্বতী সরস্বতী তাল সরস্বতী নদী: ভাগীরথী-হুগলির ত্রিবেণীতে যুক্ত ঐতিহাসিক শাখা যা ষোড়শ শতকে মজে যায়। সরস্বতী নদী (ঋগ্বেদ) সরস্বতী নদী (উত্তরাখণ্ড) ঘাগ্গর হাকরা নদী এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
জিসিএসই

জেনারেল সার্টিফিকেট অব সেকেন্ডারি এজ্যুকেশন (General Certificate of Secondary Education) বা জিসিএসই (GCSE) একটি শিক্ষায়তনিক যোগ্যতা। ইংল্যান্ড, ওয়েলস এবং উত্তর আয়ারল্যান্ডে মাধ্যমিক শিক্ষা শেষে ১৪-১৬ বছর বয়সী শিক্ষার্থীরা একটি বা একাধিক পঠিত বিষয়ের উপর জিসিএসই পরীক্ষা দিয়ে এই যোগ্যতা সনদ লাভ করে থাকে। পূর্বের ব্যবস্থা থেকে বর্তমান জিসিএসই-তে কিছু পরিবর্তন আনা হয়। এই পরিবরতনগুলোর মধ্যে প্রধান হল, বর্তমানে যুক্তরাজ্যের শিক্ষার্থীদেরকে দুই বছর সময়ে জিসিএসই-এর পাঠ্যক্রম অনুযায়ী কোর্সওয়ার্ক শেষ করতে হয় এবং এর উপর ভিত্তি করে শিক্ষক নম্বর দিয়ে থাকেন। এই নম্বর চূড়ান্ত পরীক্ষার সাথে যুক্ত হয়। চূড়ান্ত পরীক্ষার আগের দুই বছরে বেশ কয়েকটি পরীক্ষা অনুষ্ঠিত হয়। পরীক্ষাগুলোর মান বৃদ্ধির জন্য বর্তমানে প্রচেষ্টা চলছে। মূল জিসিএসই পরীক্ষা দেবার আগে বা পরে শিক্ষার্থীরা এক বা একাধিক বিষয়ের উপরে পরীক্ষা দিতে পারে। কোন প্রতিষ্ঠানের মাধ্যমে বা নিজে আবেদন করেও জিসিএসই পরীক্ষা দেয়া যায়। সাবেক ব্রিটিশ ঔপনিবেশিক অঞ্চল যেমন- জিব্রাল্টার, নাইজেরিয়া এবং দক্ষিণ আফ্রিকাতেও জিসিএসই ব্যবস্থা চালু আছে। তবে ঐসব অঞ্চলের জিসিএসইও যুক্তরাজ্যের জিসিএসই বোর্ডের প্রশ্নানুসারে অনুষ্ঠিত হয়। জিসিএসই-এর আন্তর্জাতিক সংস্করণ হল আইজিসিএসই। এটি বিশ্বের যেকোন স্থান থেকে দেয়া যায়। এতে কিছু অতিরিক্ত কোর্সওয়ার্ক এবং ভাষা যোগ্যতা পরীক্ষার ব্যবস্থাও আছে। কিছু দেশে এখনও (যেমন জিম্বাবুয়ে) আগের ও লেভেল পরীক্ষা ব্যবস্থা চালু আছে। ১৯৮০ সাল থেকে যুক্তরাজ্য সরকার কর্তৃক জিসিএসই পরীক্ষা বিদ্যালয়ের শিক্ষার্থীদের চূড়ান্ত পরীক্ষা হিসেবে বাধ্যতামূলক করা হয়। Education Vocabulary – Learn English Vocabulary "It really is that bad" – GCSE standards "Top independent school to ditch GCSE science"
ট্রান্স-তাসমান

ট্রান্স-তাসমান এক ধরনের বিশেষণ পদ যা প্রধানত অস্ট্রেলিয়া ও নিউজিল্যান্ড দেশের ক্ষেত্রে ব্যবহার করা হয়। এর মাধ্যমে উভয় দেশের মধ্যকার আন্তঃসম্পর্কীয় বিষয়াদির গুরুত্ব তুলে ধরা হয়। দুই দেশের মধ্যে বহমান তাসমান সাগর থেকে এ নামকরণের উৎপত্তি হয়েছে। উদাহরণস্বরূপ বলা যায়, ট্রান্স-তাসমান বাণিজ্য বলতে দুই দেশের মধ্যকার ব্যবসায়িক লেনদেনকে নির্দেশ করে। ট্রান্স-তাসমান ফ্লাইট হচ্ছে - অস্ট্রেলিয়া এবং নিউজিল্যান্ডের মধ্যকার বিমান চলাচল ব্যবস্থাপনা। ট্রান্স-তাসমান ভ্রমণ ব্যবস্থা হচ্ছে - অস্ট্রেলিয়া এবং নিউজিল্যান্ডের মধ্যকার এক ধরনের চুক্তিপত্র যা সংশ্লিষ্ট দেশসমূহের নাগরিকদের মুক্তভাবে চলাচলের অনুমতি দেয়। ট্রান্স-তাসমান ট্রফি হচ্ছে - অস্ট্রেলিয়া ও নিউজিল্যান্ডের মধ্যকার টেস্ট সিরিজের নাম। ১৮ ফেব্রুয়ারি, ১৮৭৬ - প্রথম ট্রান্স-তাসমান সাবমেরিন যোগাযোগ ক্যাবলের কাজ সম্পন্ন হয়। এরফলে টেলিগ্রাফ যোগাযোগ ব্যবস্থায় বহিঃর্বিশ্বের দ্বার খুলে যায়। ৩ ফেব্রুয়ারি, ১৯০৮ - প্রথম ট্রান্স-তাসমান রেডিও ট্রান্সমিশন (তাসমান সাগর থেকে এইচএমএস পাওয়ারফুলের মাধ্যমে)। ১০ সেপ্টেম্বর, ১৯২৮ - স্যার চার্লস কিংসফোর্ড স্মিথ ও তাঁর তিনজন ক্রু প্রথমবারের মতো সফলভাবে ট্রান্স-তাসমান ফ্লাইট পরিচালনা করেন। ৭ জানুয়ারি, ১৯৩১ - গাই মেনজিস ১১ ঘণ্টা ৪৫ মিনিটে একাকী বিরতিহীনভাবে বিমান চালনা করে অস্ট্রেলিয়া থেকে নিউজিল্যান্ড যান। কিন্তু ওয়েস্টল্যান্ড ডিস্ট্রিক্টের পশ্চিম উপকূলে সংঘর্ষের মুখোমুখী হন তিনি। "Completion of the cable"। Nelson Evening Mail। ১৯ ফেব্রুয়ারি ১৮৭৬। পৃষ্ঠা 2। সংগ্রহের তারিখ ২০০৯-০৪-১৭।  "Australasian telecommunications: beginnings"। Caslon Analytics। ২০০৫। ২০০৮-০৩-২৭ তারিখে মূল থেকে আর্কাইভ করা। সংগ্রহের তারিখ ২০০৮-০৩-১৮।  Bowling, Kerri (১৬ আগস্ট ২০০৩)। "Aviator's family plot restored"। Wairarapa Times-Age। ২২ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২০০৯-০৪-১৭।  অস্ট্রালেশিয়া ২০১৫ ক্রিকেট বিশ্বকাপ
ইউন হিয়ন সক

যুন হ্যীয়ন-সেযোগ(দক্ষিণ কোরিয়া:윤현석 尹賢碩, [Yun Hyŏn-sŏk]) (আগস্ট ৭, ১৯৮৪ - এপ্রিল ২৬, ২০০৩) দক্ষিণ কোরিয়ার মানবাধিকার কর্মী ও নাগরিক অধিকার কর্মী, সমকামী কবি ও লেখক ছিলেন। ডাক নাম য়ূক্বূদাং(육우당 六友堂), সেঅল্হেনন(설헌 雪軒), মিদং(미동 美童) ছিল । “내 혼은 꽃비 되어” 참세상 2006.04.26 (কোরীয়) 청소년유해매체물에 '동성애' 삭제키로 오마이뉴스 2003.04.29 (কোরীয়) "가식적인 기독교에 깨달음을"…어느 10대의 죽음 프레시안 2013.04.21 (কোরীয়) 죽음으로 마감한 ‘커밍아웃’ 시사저널 2003.05.15 (কোরীয়) 육우당(六友堂), ‘성소수자 해방’을 위해 지다 참세상 2008.05.01 (কোরীয়) 나의 일곱번째 친구는 누구입니까 한겨레 2013.04.26 (কোরীয়) Protecting sexual minorities Koreatimes 2013.08.23 (ইংরেজি) Queer Rights Activists in South Korea Step Up Efforts to Support LGBTQ Youth (ইংরেজি) 동성애자도 인권 존중해야 약자희생 모는 편견 곤란 ওয়েব্যাক মেশিনে আর্কাইভকৃত ২৩ সেপ্টেম্বর ২০১৯ তারিখে 한겨레 2003.04.13 (কোরীয়) 육우당(六友堂), ‘성소수자 해방’을 위해 지다 ওয়েব্যাক মেশিনে আর্কাইভকৃত ১২ ডিসেম্বর ২০১৩ তারিখে 참세상 2008.05.01 (কোরীয়) 죽음으로 마감한 ‘커밍아웃’ ওয়েব্যাক মেশিনে আর্কাইভকৃত ১৩ ডিসেম্বর ২০১৩ তারিখে 시사저널 2003.05.15 (কোরীয়)
এখলাসউদ্দিন আহমদ

এখলাসউদ্দিন আহমদ (জন্ম: ডিসেম্বর ১৫, ১৯৪০, পশ্চিমবঙ্গের চব্বিশ পরগনায় - মৃত্যু: ডিসেম্বর ২৪, ২০১৪) ছিলেন একজন বাংলাদেশী শিশুসাহিত্যিক ও ছড়াকার। সাহিত্যে অবদানের জন্য তিনি বাংলা একাডেমি সাহিত্য পুরস্কার লাভ করেন এবং বাংলা ভাষা ও সাহিত্যে তার অবদানের জন্য ২০০০ সালে বাংলাদেশ সরকার তাকে একুশে পদকে ভূষিত করে। পেশাগত জীবনে তিনি ছিলেন সাংবাদিক।পেশা হিসেবে সাংবাদিকতাকে বেছে নিয়েছিলেন এখলাসউদ্দিন। দীর্ঘদিন দৈনিক জনকণ্ঠে কর্মরত ছিলেন। ১৩৭৩ বঙ্গাব্দে প্রথমে কিশোর সংকলন হিসেবে প্রকাশিত হয়েছিল ‘টাপুর টুপুর’। সেটির প্রধান সম্পাদক ছিলেন এখলাসউদ্দিন। এরপর নিয়মিত মাসিক পত্রিকা হিসেবে প্রকাশিত হতে শুরু করে ‘টাপুর টুপুর’। এর ভারপ্রাপ্ত সম্পাদক ছিলেন এখলাসউদ্দিন। হঠাৎ রাজার খামখেয়ালী এক যে ছিল নেংটি কাটুম কুটুম ছোট্ট রঙিন পাখি তনু ও তপু সিরিজের বই বেলুন বেলুন মাঠ পারের গল্প হঠাৎ রাজার খামখেয়ালী টাট্টুঘোড়া টাট্টুঘোড়া অন্য মনে দেখা রাজ রাজড়ার কেঁদোর কাণ্ডকারখানা রোজদিনকার রোজ-নামচা যত্তোসব আজগুবি লোকটা বঙ্কুবাবু ও মামদোর গপ্পো তুনুর বন্ধু হালুম এখলাসউদ্দিন রচিত ছড়া ও কবিতার বইগুলোর মধ্যে রয়েছে— ‘হাসির ছড়া মজার ছড়া’, ‘তুনতু বুড়ির ছড়া’, ‘টুকরো ছড়ার ঝাঁপি’, ‘বাজাও ঝাঁঝর বাদ্যি’, ‘ইকরি মিকরি’, ‘বৈঠকী ছড়া’, ‘কাটুম কুটুম’, ‘ছোট রঙিন পাখি’, ‘প্রতিরোধের ছড়া’, ‘অষ্টাশির ছড়া’, ‘ছড়ানো ছিটানো ছড়া’, ‘বাছাই ছড়া’। এ ছাড়া এখলাসউদ্দিনের সম্পাদনায় প্রকাশিত হয়েছে,টাপুর টুপুর,ছড়ায় ছড়ায় ছন্দ,রঙিন ফানুস,দুই বাংলার ছোটদের গল্প,দুই বাংলার ছেলে ভুলানো ছড়া,দুই বাংলার একালের ছড়া,হাজার বছরের কিশোর কবিতা,বাংলাদেশের ছোটগল্প,ফিরে দেখা,তিনতানীর গপ্পো,ভর সন্ধ্যে বেলা,তুনতু বুড়ির ইচ্ছাকাঠি,তপুর ভুবন,তপুর যুদ্ধ যুদ্ধে ফেরা, ডাকাতের মুখোমুখি,তপু ও চন্দ্রপরী,কেঁদোকে নিয়ে,কেঁদোর ছক্কি তুনুর ঘরে,কেঁদোর ভিত্তি,বাছাই ছড়া,হাদারামের ভূত দেখা,খুঁজে ফেরা,কেঁদো,দশটি কিশোর উপন্যাস,আলসে ভূতের গপ্পো,তুনু ও তার বন্ধুরা,ভূষণ্ডি ও কাকতাড়ুয়ার গপ্পো,তপুর হারানো দিনগুলো,তুনু ও তাকতুর গপ্পো,মেঘ বৃষ্টির গপ্পো,ছোটদের দশটি উপন্যাস,নির্বাচিত কিশোর উপন্যাস,জানালাটা খুলে দাও,গল্পগুলো অর্কের,তনুর ভালো লাগা না লাগা,তনু সমগ্র ১,এখলাসউদ্দিন আহমদের রচনা সমগ্র(১-৪)। । কাজের স্বীকৃতি হিসেবে এখলাসউদ্দিন একুশে পদক পান ২০০০ সালে। ১৯৬২ সালে পশ্চিমবঙ্গ যুব উৎসব পুরস্কার ১৯৭১ সালে বাংলা একাডেমি পুরস্কার ১৯৮৩ সালে আলাওল সাহিত্য পুরস্কার ১৯৮৬ সালে অগ্রণী ব্যাংক শিশুসাহিত্য পুরস্কার ১৯৯৯ সালে শিশু একাডেমি পুরস্কার পেয়েছেন তিনি। ২০০৪ সালে তিনি কবীর চৌধুরী শিশু সাহিত্য পুরস্কার পান। ডিসেম্বর ২৪ , ২০১৪ বুধবার ভোর ৪টায় রাজধানীর স্কয়ার হাসপাতালে মারা যান তিনি। তার বয়স হয়েছিল ৭৪ বছর।এখলাসউদ্দিনের ভাগ্নিজামাই আলী ইমাম জানান, মস্তিষ্কে রক্তক্ষরণের কারণে গত প্রায় একমাস ধরেই হাসপাতালে ছিলেন এখলাসউদ্দিন। "চলে গেলেন এখলাসউদ্দিন আহমদ"। প্রথম আলো। সংগ্রহের তারিখ ডিসেম্বর ২৪, ২০১৪।  "না ফেরার দেশে শিশুসাহিত্যিক এখলাসউদ্দিন"। রিয়েল-টাইম নিউজ নেটওয়ার্ক। ২৭ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৪।  "বাংলা একাডেমি প্রদত্ত অন্যান্য পুরস্কার"। banglaacademy.org.bd।  "শিশুসাহিত্যিক এখলাসউদ্দিন মারা গেছেন"। যুগান্তর। সংগ্রহের তারিখ ডিসেম্বর ২৪, ২০১৪।
সোহেল তানভীর

সোহেল তানভীর (উর্দু: سہیل تنویر‎‎; জন্ম: ১২ ডিসেম্বর ১৯৮৪ রাওয়ালপিন্ডি, পাঞ্জাব) হলেন একজন পাকিস্তানি আন্তর্জাতিক ক্রিকেটার। তানভীর তার অগতানুগতিক বাম-হাতি বোলিং এ্যাকশনের জন্য খ্যাতি অর্জন করেছেন এবং বিশেষ করে টুয়েন্টি২০ আন্তর্জাতিক ক্রিকেটে তার অসাধারণ ধারাবাহিক সফলতা। ২০১২ সালের বাংলাদেশ প্রিমিয়ার লীগ ক্রিকেট প্রতিযোগিতায় তানভির সিলেট রয়্যালস এর হয়ে প্রতিনিধিত্ব করেন। উক্ত টুর্নামেন্টে তিনি বল হাতে ১৩ উইকেট এবং ব্যাটিংয়ে ৭৮ রান করেন। ২০০৮ ডিসেম্বরে অস্ট্রেলিয়ার ঘরোয়া ক্রিকেট প্রতিযোগিতা কেএফসি টুয়েন্টি২০ বিগ ব্যাশ-এ সাউদার্ন রেডব্যাকস এর সাথে চুক্তিবদ্ধ হন। আহমেদ শেহজাদ কামরান আকমল Sohail Tanvir – Player profile. ক্রিকইনফো. Retrieved on 2008-06-07. Sohail Tanvir | Sylhet Royals ওয়েব্যাক মেশিনে আর্কাইভকৃত ৪ অক্টোবর ২০১৫ তারিখে. Digicricket.marssil.com. Retrieved on 2012-10-07. Tanvir looking forward to Redbacks stint. Content.cricinfo.com (2008-12-18). Retrieved on 2012-10-07. "8th Match, Super Four: Pakistan v Sri Lanka at Karachi, Jun 29, 2008 - Cricket Scorecard - ESPN Cricinfo"।  "Zimbabwe in Pakistan ODI Series, 2008 - 2nd ODI"।  "Asia Cup, 2008 - 2nd match, Group B"।  "Pakistan v West Indies ODI Series, 2008 - 2nd ODI"।  "Pakistan in Sri Lanka T20I Series, 2012"। ESPNcricinfo। ১১ সেপ্টেম্বর ২০১২। সংগ্রহের তারিখ ১২ মার্চ ২০১৫।  "Pakistan in Sri Lanka T20I Series, 2015 - 1st T20I – Sri Lanka v Pakistan Scorecard"। ESPNcricinfo। ২৫ আগস্ট ২০১৫। সংগ্রহের তারিখ ১২ আগস্ট ২০১৫।  Cricinfo profile CricketArchive profile
কেএফসি টুয়েন্টি২০ বিগ ব্যাশ

কেএফসি টুয়েন্টি২০ বিগ ব্যাশ হল অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা। প্রতিযোগিতাটি আয়োজন করছেন ক্রিকেট অস্ট্রেলিয়া এবং স্পসরে আছেন কেএফসি। প্রতিযোগিতাটি ২০১০-১১ টুর্নামেন্টের পরে অস্ট্রেলিয়ার ঘরোয়া টুয়েন্টি২০ প্রতিযোগিতার হিসাবে বিগ ব্যাশ লীগ নামে স্থানান্তরিত করা হয়। টুর্নামেন্টে ভিক্টোরিয়ান বুশরেঞ্জার্স সবচেয়ে সফলতম দল হিসেবে বিবেচিত; এখনও পর্যন্ত তারা চারবার শিরোপা অর্জন করতে সামর্থ্য হয়েছেন। সর্বোচ্চ স্কোর: ৭/২৩৩ ভিক্টোরিয়ান বুশরেঞ্জার্স বনাম নিউ সাউথ ওয়েলস ব্লুজ, ২১ জানুয়ারি ২০০৬, নর্থ সিডনি ওভাল। সর্বনিম্ন স্কোর: ৭১ (১৬.২ ওভার) নিউ সাউথ ওয়েলস, বনাম ওয়েস্টার্ন ওয়ারিয়র্স, ৫ জানুয়ারি ২০১০, - ওয়াকা গ্রাউন্ড। বড় ব্যাবধানে জয়: ১২৭ ওয়েস্টার্ন ওয়ারিয়র্স বনাম নিউ সাউথ ওয়েলস ব্লুজ, ৫ জানুয়ারি ২০১০, ওয়াকা গ্রাউন্ড। সর্বনিম্ন বিজয়ী অবস্থান: ২ ভিক্টোরিয়ান বুশরেঞ্জার্স বনাম ওয়েস্টার্ন ওয়ারিয়র্স, ৬ জানুয়ারি ২০০৬, - ওয়াকা গ্রাউন্ড, পার্থ. নিউ সাউথ ওয়েলস ব্লুজ বনাম ভিক্টোরিয়ান বুশরেঞ্জার্স, ১৭ জানুয়ারি ২০০৯, এএনজি স্টেডিয়াম, সিডনি। সর্বোচ্চ ব্যক্তিগত রান: ১১১ (৫৬ বল) মাইকেল ডিঘটন, তাসমানিয়ান টাইগার্স বনাম নিউ সাউথ ওয়েলস ব্লুজ, ১০ জানুয়ারি ২০০৭, এএনজেড স্টেডিয়াম, সিডনি। মোস্ট রান: উপরের ইনফোবক্স দেখুন দ্রুততম হাফ সেঞ্চুরি: ১৮ বল ডেভিড ওয়ার্নার, নিউ সাউথ ওয়েলস ব্লুজ বনাম তাসমানিয়ান টাইগার্স, ৩০ ডিসেম্বর ২০০৯ বেলেরিভ ওভাল, হোবার্ট সেরা বোলিং: ৬/২৫ (৩ ওভার) মাইকেল ডিঘটন, তাসমানিয়ান টাইগার্স বনাম কুইন্সল্যান্ড বালস, ১ জানুয়ারি ২০০৭, দ্যা হেরিটেজ ওভাল, তুয়াম্বা. সর্বাধিক উইকেট: উপরের ইনফোবক্স দেখুন সর্বাধিক ক্যাচ: ১৩ ডেভিড হাসি, ভিক্টোরিয়ান বুশরেঞ্জার্স। বিশাল জনবহুল গ্যালারী: ৪৩,১২৫ – ভিক্টোরিয়ান বুশরেঞ্জার্স বনাম তাসমানিয়ান টাইগার্স, ১৫ জানুয়ারি ২০১০ মেলবোর্ন ক্রিকেট গ্রাউন্ড। সর্বাধিক দল:টম ট্রিফট (স্টার, হারিকেন ও স্করচার্স) ফাইনালসহ সমস্ত খেলার সরাসরি সম্প্রসারের স্বত্তাধিকার কিনেছেন অস্ট্রেলিয়ান ক্রীড়া চ্যানেল ফক্স স্পোর্টস। Cricinfo – Australian Domestic Twenty20 Competition / Records / Highest totals Cricinfo – Australian Domestic Twenty20 Competition / Records / Lowest totals Cricinfo – Australian Domestic Twenty20 Competition / Records / Largest victories Cricinfo – Australian Domestic Twenty20 Competition / Records / Smallest victories (including ties) Cricinfo – Australian Domestic Twenty20 Competition / Records / High scores Cricinfo – Australian Domestic Twenty20 Competition / Records / Best bowling figures in an innings Cricinfo – Australian Domestic Twenty20 Competition / Records / Most catches Cricinfo Australian Domestic Cricket Archive
পলিমার রসায়ন

পলিমার রসায়ন (ইংরেজি: Polymer chemistry) একটি বহুশাখাবিশিষ্ট বিজ্ঞান যেখানে পলিমারের রাসায়নিক বৈশিষ্ট্য এবং রাসায়নিক সংশ্লেষণ আলোচনা করা হয়। বিজ্ঞানী হারম্যান স্রডিঞ্জার পলিমারের নামকরণ করেন "ম্যাক্রোমলিকুল" তথা বৃহদাণু। IUPAC অনুসারে বৃহদাণুর (ম্যাক্রোমলিকিউল) শৃঙ্খল এবং রসায়নের ডোমেইন বর্ণণা করে। সহজ ভাষায় বলা যায় রসায়ন বিজ্ঞানের যে শাখায় পলিমারের ভৌত, রাসায়নিক গঠন, বৈশিষ্ট্য, সংশ্লেষণ, ব্যবহার ইত্যাদি আলোচনা করা হয় তাই পলিমার রসায়ন নামে পরিচিত। পলিমার দুই প্রকার। প্রোটিন, কোলাজেন, কেরাটিন, ইলাস্টিন। প্লাস্টিক, রঙ পলিমার রসায়নে ম্যাক্রোণু সম্পর্কিত কিছু তত্ত্ব। • হফম্যান নিউক্লিয়েশান থিয়োরি • পলিমার ফিল্ড থিয়োরি • কোসসে-আর্লম্যান ম্যাকানিজম • ফ্লোরি-হাগিন সলুশান থিরোরি • স্কিউটজেনস-ফ্লেয়ার থিয়োরি Ravve, Abe (২০০০)। Principles of Polymer Chemistry (Second সংস্করণ)। Plenum Publishing। আইএসবিএন 978-0-306-46368-6।  "Macromolecule"। IUPAC। ২০১১-০৮-১০ তারিখে মূল থেকে আর্কাইভ করা। সংগ্রহের তারিখ ২০১১-০৯-০৫।  "Polymer"। IUPAC। ২০১২-০৩-০৯ তারিখে মূল থেকে আর্কাইভ করা। সংগ্রহের তারিখ ২০১১-০৯-০৫।